CELEX: C2006/294/113
Language: sl
Date: 2006-12-02 00:00:00
Title: Zadeva T-268/06: Tožba, vložena 22. septembra 2006 — Olympiaki Aeroporia Ypiresies proti Komisiji

2.12.2006   
            
            
               SL
            
            
               Uradni list Evropske unije
            
            
               C 294/55
            
         Tožba, vložena 22. septembra 2006 — Olympiaki Aeroporia Ypiresies proti Komisiji
   (Zadeva T-268/06)
   (2006/C 294/113)
   Jezik postopka: grščina
   Stranki
   
      Tožeča stranka: Olympiaki Aeroporia Ypiresies, A.E. (zastopniki: P. Arestis T. Soames, G. Goeteyn, S. Mavroghenis, M. Pinto de Lemos Fermiano Rato, odvetniki)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               naj se, skladno s členoma 230 in 231 ES, določitev največjega možnega zneska, ki je določen s členom 1 Odločbe Komisije C(2006)1580 konč. z dne 26. aprila 2006, v višini 668 783,57 drahem, za odškodnino, ki legitimno pripada tožeči stranki za obdobje od 11. do 14. septembra 2001, razglasi za nično,
            
         
               —
            
            
               naj se člen 2 izpodbijane odločbe, v skladu s katerim odškodnine, plačane tožeči strani, niso skladne s skupnim trgom, razglasi za ničnega,
            
         
               —
            
            
               naj se Komisiji naloži plačilo stroškov.
            
         Tožbeni razlogi in bistvene trditve
   Tožba je naperjena zoper Odločbo Komisije C(2006)1580 konč. z dne 26. aprila 2006 o ureditvi državne pomoči C 39/2003 (ex NN 119/2002), ki jo je Grčija uporabila v korist letalskih prevoznikov zaradi škode, ki so jo utrpeli od 11. do 14. septembra 2001.
   Najprej, tožeča stranka poudarja, da je Komisija očitno napačno ocenila okoliščine dejstva — s tem ko je ugotovila, da je finančna pomoč, podeljena za odpravo škode, do katere je prišlo po 14. septembru 2001, ni neposredno povezana z zaprtjem zračnega prostora Združenih držav zaradi terorističnih atentatov 11. septembra 2001 in pomeni državno pomoč, ki ni združljiva s skupnim trgom — in je tako kršila člen 87(2)(b) ES.
   Na koncu, tožeča stranka poudarja, da popolna opustitev obrazložitve v zvezi z razlogi za zavrnitev spornih odškodnin pomeni bistveno kršitev postopka, ki opravičuje razglasitev ničnosti odločbe.